На папулярныя закіды пра тое, навошта ж краіне столькі палітолагаў, калі ў Беларусі амаль 20 год нічога не змяняецца і вядомы толькі адзін палітык, палітолагі зазначаюць, што займацца навукай і вывучэннем Беларусі цікава. Пры чым не толькі беларускім палітолагам. У перыяд электаральных кампаній узрастае цікавасць як з боку саміх беларусаў, так і з боку замежнікаў. Паводле Дзяніса Мельянцова, пасля апошніх прэзідэнцкіх выбараў сфарміраваўся нават пэўны беларускі трэнд сярод замежных палітолагаў. Хаця сярод усіх паліталагічных даследаванняў свету беларускі вельмі малы сегмент.